***Tokyo Godfathers*** (東京ゴッドファーザーズ, *Tōkyō Goddofāzāzu*?) japanski je anime humorni dramski film iz 2003. koji je režirao Satoshi Kon a napisali Kon i Keiko Nobumoto. Radnja se odvija oko troje beskućnika koji pronađu jednu izgubljenu bebu na Božić, što ih dovodi u razne nezgode i pustolovine. Kritike su uglavnom bile pohvalne. Bio je to treći Konov dugometražni film, te je nastavio uspješnu karijeru u anime branši.

Radnja
------

Tokio, Božić. Troje beskućnika - alkoholičar Gin, djevojka Hana i transvestit Miyuki - pronalaze napuštenu bebu u smeću. Njima se sažali nad bebom, daju joj ime Kiyoko te odluče pronaći njene roditelje. Malo po malo, pronalaze podatke o roditeljima bebe: jedan Yakuza zna vlasnika kluba u kojem je radila bebina majka, a taj se upravo sprema za svadbu. Na vjenčanju, mladoženja ima kaže da se bebina majka zove Sachiko te im daje njenu adresu, ali ga dijelom prekida metež nastao zbog atentatora koji želi upucati oca mladoženje.

Gin, Hana i Miyuki odlaze u klub u kojem je rqadila Sachiko, te krenu pronaći i njen dom. Hana padne u nesvijest te je prebačena u bolnicu, gdje Gin sreće svoju kćer koja tamo radi kao medicinska sestra. Hana i Miyuki pronalaze Sachiko koja upravo želi skočiti sa mosta. Objasni im da se njen suprug riješio bebe bez njenog znanja, a oni joj ju vrate. Gin pak pronalazi Sachikinog supruga, a ovaj mu kaže da je Kiyoko zapravo beba koju je Sachiko otela iz bolnice. Trio stoga juri za Sachiko. Nakon duge potjere, na vrhu zgrade pronalaze Sachiko koja objasni da je rodila mrtvo dijete te je stoga otela bebu iz bolnice. Sachiko i beba se spase od skoka sa zgrade. Hana, Miyuki i Gin odlaze u bolnicu. Gin slučajno dobiva u posjed dobitničku lutriju; Kiyokini pravi roditelji zamole trio da im budu kumovi a policijski inspektor se otkriva kao Miyukin otac.

Glasovne uloge
--------------

* Tōru Emori - Gin
* Yoshiaki Umegaki - Hana
* Aya Okamoto - Miyuki
* Satomi Kōrogi - Kiyoko
* Shōzō Iizuka - Ōta
* Seizō Katō - Majka
* Hiroya Ishimaru - Yasuo
* Ryūji Saikachi - Starac
* Yūsaku Yara - Miyukin otac
* Kyōko Terase - Sachiko

Kritike
-------

> *Velika pustolovina u Tokiju* je, u najkraćim crtama, japanski crtić za odrasle u kojem obijesni klinci ubijaju siromahe, glavni junaci piju a majke namjerno ostavljaju novorođenčad u smeću. Dodamo li još i to da je redatelj Satoshi Kon bio inspiriran glasovitim filmom Johna Forda *Tri kuma*, jasno je da *Veliku pustolovinu u Tokiju* jednostavno ne smijete propustiti. Unatoč priličnoj žestini, priča o troje beskućnika koji na Božić pronađu ostavljenu bebu odiše rijeko viđenom suptilnošću i lakoćom nadvisuje 90 posto suvremenih božićnih produkcija.
> 
> – Dean Šoša

> Japanski animator Satoshi Kon ima zapanjujuć smisao sa kompoziciju, ali me više impresionira njegova vještina za pričanje priče; njegov prethodni film, *Millennium Actress*, bila je vrlo ambiciozna priča sa nevjerojatnim smislom za modernu japansku historiju... Uprkos patetičnom kraju, Kon nadilazi ovu otrcanu priču, te začinjava sentimentalnost ironijom i bespoštedno realnom vizijom urbanog Japana.
> 
> – J.R. Jones

Izvori
------

1. ↑  Dean Šoša (26.10. 2004). „U 'Troji' je najbolji 'naš' Eric Bana". Nacional.
2. ↑  J.R. Jones (17.2. 2012). „Tokyo Godfathers". Chicago Reader.

Vanjske poveznice
-----------------

* *Tokyo Godfathers* (anime) na Anime News Network enciklopediji ()
* *Tokyo Godfathers* na sajtu IMDb
* *Tokyo Godfathers* na AllMovie-u ()
* *Tokyo Godfathers* na Rotten Tomatoes

| * p
* r
* u
Djela čiji je autor Satoshi Kon |
| --- |
| Režija | 
* *Perfect Blue* (1997)
* *Sennen Joyū* (2001)
* *Tokyo Godfathers* (2003)
* *Mōsō Dairinin* (2004)
* *Paprika* (2006)

 |
| Scenarij | 
* *Magnetic Rose* (segment filma *Memories*, 1995)

 |
| Ostalo | 
* *Opus* (1995)
* *Good Morning* (segment serijala *Ani\*Kuri15*, 2008)
* *Dreaming Machine*

 |